JohanHeinsen/ENO huggingface dataset:
Aalborg Stiftstidende, 1843-02-10
Det Schweizeriske Præsidialcanton har besluttet at opfordre den aarganiske Regjering til at tage sit Decret om Klostrenes Ophævelse tilbage og restituere de for disse seqvestrede Midler.
Aalborg Stiftstidende, 1843-02-10
J Barcelona er Alt endnu i Statu quo. General Segone fordrer flere Penge og Folket har ingen fleer at undvære. Generalen truer med haarde Forholdsregler til Krigskattens Jnddrivning, men har imidlertid skrevet til Madrid om Skattens Nedsættelse eller sin Tilbagekaldelse. J det franske Deputeretkammer vedvare Debatterne om Svaradressen paa Throntalen og fornemmelig om Gjennemsøgelsestractaten med England. Dette kildne Punct sætter de gode Herrer Ministre i en synlig Forlegenhed, især befinder Guizot, hvem man beskylder for engelske Sympathier, sig i en piinlig Stilling, der ved den bekjendte Digter og orientalske Reisende Lamartines Overgang fra Ministeriets til Oppositionens Bænke er bleven end mere vanskelig. Englands Ret til at gjennemsøge alle Skibe, forderved at controlere Slavehandeles Udryddelse, er det, som især saarer den franske Nationalfølelse. Da denne Ret imidlertid alt fra den franske Regjerings Side tractatmæssiger garanteret, vilde dens Annullering eller selv Suspension ved nye Underhandlingers Jndledelse let føre til truende Collision - ja, som de engelske Blade endog prophetere, til Krig med England. Afstemningen om den vedkommende Paragraph har endnu ikke fundet Sted i Kammeret.
Aalborg Stiftstidende, 1843-02-10
J München er atter en Caspar Hauser kommen tilsyne: en Dreng paa 8 a 9 Aar, der i en aldeles for somt, reen dyrisk Tilstand er funden i en Forstad og overleveret til det almindelige Sygehuus. Det stakkels ulykkelige Væsen synes ikke at være nogen Cretin (den paa Sjæl og Legeme sløvede Folkeclasse, der findes paa nogle Steder ved den schweizerisk-italienske Grændse, men Offeret for en umenneskelig Behandling. Sagen vækker megen Opsigt og erindrer og Caspar Hausers skrækkelige Skjæbne. Flere Arrestationer skulle allerede have fundet Sted.
Aalborg Stiftstidende, 1843-02-10
J Berlin, hvor forskjellige pietestiske Jdeer i den sidste Tid have spøgt omkring, begynder det nu ogsaa paa andre Maader at spøge. Den afdøde Minister v. Altensteins Huus staaer nemlig ledigt fordi en hvid Dame spøger omkring i Huset og ikke er at faae til at gaae sin Vei. En behjertet Kammertjener tog Mod og Mands Hjerte til sig og stak med en Kaarde efter Spøgelset, som derpaa ogsaa for en kort Tid skal være forsvundet; men Spøgelsehistorien, vil dog ikke forlade de lettroende Hjerner og maaskee, ligesom ved en lignende Historie i Fred. Wilh. den 2dens Tid, foranledige Nedsættelsen af en Undersøgelsescommission med en Provst i Spidsen.
Aalborg Stiftstidende, 1843-02-10
J Cöln er den 30te f. M. bleven afholdt en stor Forsamling af de meest anseete Borgere, hvori er besluttet at petitionere Kongen om Ophævelse af den imod "Rheinische Zeitung" tagne undertrykkende Forholdsregel. Da Rheinische Zeitung" i Cöln selv ikke har havt mange Tilhængere (væsentligst paa Grund af de religiøse Anskuelsers Forskjellighed, og der endog er blevet prædiket imod Bladet, har denne beskyttende Demonstration saa meget mere Betydning og Jnteresse. Ogsaa det Jnteressentskab, der udgiver "Rheinische Zeitung", agter at lade udgaae en Protestation imod Forbudet. J andre af Provindsens Stæder giver Stemningen imod Regjeringens Forholdsregel sig paa lignende Maade tilkiende. Efter at den ovenmeldte Forsamling i Cöln var afholdt, bragte Sangforeningen Regjeringsassessor Wiethaus, der har erklæret, ikke længere at ville være Censor, en glimrende Serenade og bragte ham, i de omringende Politi-Embedsmænds Overværelse, et tordnende Leye.
Aalborg Stiftstidende, 1843-02-10
J Hannover ruster man sig – til de store Festligheder, som skulle finde Sted i Anledning af Kronprindsens Formæling og Brudens Jndtog og som skulle vare en heel Uge. Ministrene agte at give et Fakkeltog og for Folket skal steges en heel Stud, som paa ældgammel Viis gives til Priis, medens rød og hvid Viin skal sprudle af Fontainerne og Pager i Oldtidscostume gjøre Opvartning ved det kongelige Taffel. Om Aftenen den 17de atter stort Fakkeltog og almindelig Jllumination som Beviis paa Stadens Glæde. Den 18de finder Vielsen Sted og derefter stor Banket paa Slottet. Da Kronprindsen desværre et Synet berøvet, ville de mange glimrende Festligheder, der skulle bringe hans Formæling sin Glands, kun kunne gjøre et veemodigt Jndtryk paa ham. Hs. M. Kongen har havt den Naade at tillade Stæderne og Communerne at sende Deputationer til Formælingen; dog vil deres Jnvitation til de forestaaende Hoffester afhænge af, om de besidde den tilbørlige Ranghøide.
Aalborg Stiftstidende, 1843-02-10
J Krakau have vedvarende Regnskyl, ledsaget at Storm, fremkaldt en heel Oversvømmelse. Weichselfloden voxer ogsaa i foruroligende Grad over sine Bredder.
Aalborg Stiftstidende, 1843-02-10
Ved en Dampskibsfart paa Floderne Fulda og Werra agter man nu at sætte Cassel i een Dagsreises di rette Forbindelse med Nordsøen.
Aalborg Stiftstidende, 1843-02-10
Den Londonner Post af 3die manglede endnu i Hamborg.
Aalborg Stiftstidende, 1843-02-10
J Sverrig gjør i denne Tid et Retstilfælde af en ganske egen Art megen Opsigt. For nogle Aar tilbage blev en Overjægermester O. myrdet, men efterlod sig en betydelig Formue, som ved Arv tilfaldt hans eneste Broder. Denne, en forhenværende Oberstlieutenant, havde imidlertid fort iforveien opgivet sit Bo, og, som Følge deraf, gjorde Creditorerne naturligviis Paastand paa den fede Arv. Men nu fremtraadte Oberstlieutenantens Sønner, den Myrdedes Neveuer, og paastode, at deres Fader ogsaa var død, fremlagde Vidnesbyrd for deres Paastands Rigtighed og toge Arven i Besiddelse, for at dele den imellem sig. Til Ulykke for dem kunde det imidlertid ikke ret længe blive nogen Hemmelighed, at deres Fader endnu var ilive og opholdt sig under et andet Navn, deels i Skaane, deels i Kjøbenhavn, hvor han levede af en aarlig Livrente, som Sønnerne havde udsat for ham. Endelig døde han virkelig, og nu, efter flere Aars Forløb, fremstaae Creditorerne paany og forlange, at Sønnerne skulle betale deres Faders Gjæld, fordi de kunne bevise, at Faderen endnu levede ved Broderens Død. Flere anseete Personer skulle være medindviklede i denne sælsomme Proces. Endnu i den sidste Uge af Januar, altsaa tre Fjerdingaar efter den store Jldebrand i Hamborg, fandt man, ved at rydde Ruinerne af et Kornmagasin i Gerberstrasse, en stærk glodende Kornbunke, som man først fik slukket ved at anbringe en Sprøite mod Samme.
Aalborg Stiftstidende, 1843-02-10
Paa et Skildt i Paris læser man: Oginsky. Bogbinder Denne Mand, som nu med Klisterpotten foran sig maa søge sit Erhverv, er en af Polens fordums rigeste Greven og Godseiere, hvis store Eiendomme under Revolutionen bleve seqvestrerede, og som nu paa hæderlig Maade som Haandværker maa arbeide for sit Brød.
Aalborg Stiftstidende, 1843-02-10
Fædrelandet. Kjøbenhavn, den 6te Febr. Vi kunne med temmelig Paalidelighed berette, at der allerede i førstkommende Foraar vil blive oprettet endnu en Pakke- og Personspost foruden den allerede existerende. Den nye Pakkepost skal afgaae herfra Staden og Tirsdag, og den anden vil som hidtil vedblive at afgaae om Løverdagen.
Aalborg Stiftstidende, 1843-02-10
Ved denne Foranstaltning kommer Generalpostdirectionen et Ønske imøde, som længe har været næret af den handlende Deel af Publicum, som dybt har følt det Utilstrækkelige i een ugentlig Pakkepostbefordring.
Aalborg Stiftstidende, 1843-02-10
Jgaar Aftes opførtes for første Gang Ørkenens Søn, romantisk Skuespil af Fr. Halm, oversat i Wien af Hr. Borgaard. Dette Stykke gjorde en overordentlig Lykke og fortjener det ogsaa Sujettet er ligesaa smukt som dramatisk, den vaagnende, altbeseirende og forædlende Kjærlighed hos den vilde Ørkenens Søn er skildret med gribende Træk; ingen Scene er uden Jnteresse, der vedligeholder sig lige til Stutningen. Dette Stykke, der som bekjendt vandt en i Tydskland for det bedste Skuespil udsat Præmie, staaer uendeligt høiere end alle de Producter, som ere udgaaede fra en Raupachs, en Gutzkows, en Pamaschs Pen, og vil sikkert bidrage til at give Dramatiken i Tydskland en Impuls, som den saa høiligen trænger til. Man maa imidlertid tilstaae, at Fru Heibergs og Hr. Holsts uforlignelige Spil ogsaa i høi Grad bidrog til den Enthusiasme, hvormed Ørkenens Søn, blev modtaget igaar Aftes; men Stykket frembod ogsaa Leilighed til at vise deres Talent fra en glimrende Side, ligesom Theaterdirectionen havde sørget for at give det et passende Udupr.
Aalborg Stiftstidende, 1843-02-10
Efter Forlydende har Lieutenant Bardt af Jnfanteriet faaet tilstillet en Æresmedaille i Guld fra den svenske Regjering, paa Grund af en af ham opfunden, hensigtsmæssigt indrettet Ryttersadel.
Aalborg Stiftstidende, 1843-02-10
- Om kort Tid skulle Dhrr. Licentiater Fenger og Hannover concurrere til Lectoratet i Patholegien ved Kjøbenhavns Universitet ved at besvare 8 dem forelagte Spørgsmaal. Til at bedømme Svarene er nedsat en Committee af 9 Professorer og Doctorer.
Aalborg Stiftstidende, 1843-02-10
Den af Borgerrepræsentanterne til at ordne Laugsvæsenet nedsatte Committee er nu kommen saavidt, at den tænker paa Udarbeidelsen af et Udkast til en ny Lov for Haandværks= og Nærings-Brug. (Loll. Falst. Av.)- En af Kbhvns driftigste og meest industrielle Borgere, Grosserer Owen, har af den svenske Regjering erholdt Tilladelse til at anlægge og drive i Sverrig en Fabrik for chemisk tilberedt Godning samt til at lade Fabrikken drive ved fremmede Arbeidere, naar han forresten indestaaer for at disse ikke falde Fattigvæsenet til Byrde. Med denne Tilladelse er ikke knyttet nogen Forpligtelse for Hr. Oven til at bosætte sig i Sverrig og denne Omstændighed giver de svenske Blade Anledning til at udtale deres Forundring over en saa overordent ig Bevilling.
Aalborg Stiftstidende, 1843-02-10
Forhenværende Udgiver af "Raketten", Møller, annoncerer en af ham udgivende General-Appel til Danmarks Konge og Folk, som nu næst Alstyreren ere de Eneste, han har at sætte sit Haab til. Generalappellens første Ark, der er udkommet, debuterer med Motto af JesusChristus, Morten Luther og Jndfødsretten.
Aalborg Stiftstidende, 1843-02-10
Befordringer. Den 4de de er Sognepr. for Estvad og Rønberg i Ribe St., J. S. B. Gad, besk. til Sognepræst for Holstebro og Maaberg i f. St., samt Cand. theol. og Adjunct ved Herluisholms lærde Skole, P. C. E. Schougaard, til Sognepræst paa Fems under Loll.Falst. St. Den 6te de er Politiassistent i Kbhavn. J.G. H. Gamborg, besk. til Byskriver i Thisted og Herredsskriver i Hillerslev og Hundborg Herreder.
Aalborg Stiftstidende, 1843-02-10
Hovedgaarden Leerbek med endeel Besætning og Jnventarium er i disse Dage solgt af Propr. R. Jngersen, til Hr. Cand. phil. Søltoft for 90,000 Rbd. r. S. (Veile Av.)
Aalborg Stiftstidende, 1843-02-10
Skuespillerinden Jfr. Sønderskou har i Odense modtaget mange Beviser paa Publicums Velvillie, som hun taknemmelig har paaskjønnet, og ved fortsat Flid endmere stræbt at fortjene. Et nyt Beviis paa denne Deeltagelse modtog hun ved sin Benefice i Fredags ved det stærke Besøg, den havde, men hendes Glæde derover skulde ikke blive uforstyrret. Samme Aften modtog hun i Skuespilhuset i et forseglet Brev et langt anonymt Smædedigt, der ikke skal være kommet fra en ubetydelig eller berneret Person men er skrevet af en Mand, hvis Hoved sidder paa det rette Sted." En Jndsender i Ove Th. Av haaber imidlertid, at Skuespillerinden i sin egen Bevidsthed og i Publicums Deeltagelse vil finde et godt Skjold imod Smæde skjaldens giftige Pile."
Aalborg Stiftstidende, 1843-02-10
Efter foreløbig tagen Bestemmelse vil det Müllerske Selskab i Odense give sin sidste Forestilling om fjorten Da(Hemp. Av.)ge og tager derpaa til Jylland.
Aalborg Stiftstidende, 1843-02-10
Det Chierske Skuespillerselskab, under Bestyrelse af Hr. Rau, giver i denne Tid godt besøgte Forestillinger i Assens, og agter derfra at begive sig over Middelfart eller Fredericia til Veile og Horsens. (D. Tv. Av.)
Aalborg Stiftstidende, 1843-02-10
Aalborg, den 10de Februar. Den trespændige Pakke postvogn, som skal gaae uomlæsset imellem Aalborg og Randers, skal føre en Vægt af mindst 1500 Pd., Postføreren, ligesom hver Reisende med Reisetøi beregnet til 150 Pd., dog maa en Overvægt at 100 Pd. incl. ikke paasees, Pakkeposten skal indtil videre afgaae fra Aalborg hver Tirsdag og Løverdag Aften Kl. 8 og retournere til Aalborg hver Onsdag og Søndag Morgen eller Formiddag. Befordringen imellem Aalborg og Gravlev har det herværende Vognmandslaug overtaget til 80 s. pr. Miil ine us. Drikkepenge til Postillonen. Postillonen skal ogsaa inden en vis Tidsfrist under Mulct tære de Postsignaler, som ville blive indførte og som vistnok ere saare ønskelige, ligesom i det Hele taget en noget større Virtuosttet paa Posthorn kunde trænge til at afløse de Kattemusikstoner, der nu sædvanligt ved Jndkjørselen i Byerne lyde fra de optøede Jnstrumenter. – Jblandt andre Forandringer, som paatænkes i Postadministrationen, nævner man ogsaa kongelig Ansættelse af Fuldmægtige ved Postcomptoirerne, med Udsigt til Avancement, hvilken desværre hidtil synes at have været mange flittige Fuldmægtige, der i Række af Aar trolig have arbeidet i denne Branche, næsten ganske afspærret.
Aalborg Stiftstidende, 1843-02-10
Kbhvns. Børscours, den 7de Febr. Hamb. k. S. 2033, Sp. 200. N. Spdlr. - - Rd. Sv. Sedl. - - Rbs. 4 pCt. kgl. Obl. 102 a 102 1/2 Rd. Nation Obl. af 1820. a Rdlr. S. Rigsbank Obl. af 1818, – a - Rbd. r. S. Bankactier 111, a 111 1/2 Rbd. r. S. As. Actier - a - Rbd. S.
Aalborg Stiftstidende, 1843-02-10
Hamborg Børscours, den 7de Februar. Bordeaux 190 1/2. Petersborg 33 1/2 London f. S. 13 Mk. 9 1/2. Madrid 45 1/2. Lissabon 37. Amsterdam i S. 35. 90. Spec. 1/2/3 Rab. Louis, & Frederiksd'orer 10 Mk. 15 1/2 s.
Aalborg Stiftstidende, 1843-02-10
Døde Forhenv. Byfoged i Hillerød, Cancellir. Jvar Chr. Aarøe, 78 A.; Peter Petersen, 53 1/2 A.; Skrædersv. Ole Sørensen, 28 A.; P. Olsens Hustru, Margrethe f. Helmer; La kal Pedersens Datter, Maria Petrea, 5 A.: Prof. Dreyers Datter, Henriette Magdalene, 12 1/2 A, Enke eft. Brændeviinsbrænder M. Olsen, Dorothea Cathrine, f. Qvist; Alle i Kjøbenhavn. J C. Schousboes Søn, Christian Frederik, 1 A., i Ringive Præsteg Hans Hermann Nicolai Strunk, 30 A, i Aarhuus. Kaas's Hustru, i Nedergaard p. Langel. Mad. Maren Jespersen, f. Egholm, 59 A., i Nyborg. Forhenværende Major og Grosserer Johan Gottlieb Lexow, 70 A., i Fredensborg
Aalborg Stiftstidende, 1843-02-10
Ved Tallotteriets 1370de Trækning i Wandsbeck udkom: Nr. 55. 9. 53. 16. 26.
Aalborg Stiftstidende, 1843-02-10
Bekjendtgjørelser. At vort kjære, yngste Barn, Anna Maria Standt, 14 Uger gammel, er ved Døden afgaaet, bekjendtgjøres herved. Aalborg, den 9de Februar 1833. Mette Standt, H. Standt. fød Aagaard.
Aalborg Stiftstidende, 1843-02-10
Et udmærket godt maanedliggaaende Stueuhr med Repiteerværk, og i poleret Kasse, anvises tilkjøbs af Adressecomptoiret. Have, Blomster= og Mark= eller Oekonomifrøer som sædvanligt frisk og paalideligt i god Qvalitet at faae hos Thomas Boss, Gartner paa Aalborg Østerbro. (Priisfortegnelsen herover er at erholde.) Ane Slags Lune, yn ug og ulden Stetning modtages hos Madame Sødr ug paa Nyhavn.
Aalborg Stiftstidende, 1843-02-10
En Lærerindeplads søges til 1ste Mai, helst i Nærheden af Aalborg. Adressecomptoiret anviser.
Aalborg Stiftstidende, 1843-02-10
En god tilspillet Guitar, samt en ny Dragkiste er tilkjøbs til billig Priis. Adressecomptoiret anviser.
Aalborg Stiftstidende, 1843-02-11
Stiftstidende Aalbor- og Adresse-Avis. No 51. Aar 1843. Løverdagen den 11te Februar.
Aalborg Stiftstidende, 1843-02-11
Denne Avis, som udgives af Jens Chr. Borch & Julie Ree og redigeres af Bernhard Roe, udgaaer 5 Gange ugentlig og kan bestilles paa alle kongelige Postcontoirer i Danmark og Hertugdømmerne samt paa Stiftsbogtrykkeriet i Aalborg, hvor Prisen er 7 Mk. 8 s. qvartaliter.
Aalborg Stiftstidende, 1843-02-11
Gudstjeneste. Septuagesima Søndag prædiker til Høimesse i BudolphiKirke Hs. H. Hr. Stiftsprovst, Dr. Hald; i Frue Kirke Hr. Pastor Bruun. Til Aftensang i Budolphi Kirke Hr. Pastor Boesen; i Frue Kirke Hs. H. Hr. Provst Hertel J Nørretranders Kirke Kl. 9 1/2 Hs. H. Hr. Provst Hertel. – J Søndertranders Kirke Kl. 1 Hr. Pastor Bruun. –J Hospitalet Kl. 9 ½ Hr. Pastor Boesen.
Aalborg Stiftstidende, 1843-02-11
Udlandet. Jfølge en Handelsoversigt fra Venezuela (den nordligste sydamerikanske Republik, udgjør Qvæg Landets egentlige Hovedrigdom. Man anslaaer Antallet af de Hjorder, der bedække Slætterne ved Orinocol, til 2,400,000 Stkr. Hornqvæg, 1,900,000 Faar og Gjeder og 400,000 Sviin. Uagtet det stærke Forbrug i Landet og de Sygdomme, der have hjemsøgt Qvæget, er dets Antal dog i de sidste 10 Aar betydeligt steget.
Aalborg Stiftstidende, 1843-02-11
En af det spanske Ministerium udkastet Plan: at bevæge National-Militsen i Hovedstaden til en Demonstration imod de Moderate og Pressefriheden, er aldeles strandet. Det i denne Anledning af Ministrene udarbeidede Manifest, der skulde have været underskrevet af samtlige 14,000 National-Militser, er igjen blevet taget tilbage af dem, da hele Bataillonen ikke vilde underskrive det. Her var der for Pressens Keglereiser Grund til at raabe: Bataillon Det hollandske Oeputeret Kammer har med 38 Stemmer imod 18 antaget Slutnings-Tractaten med Belgien Overalt i Sverrig forberedede man sig til at feire Kongens Jubilæum den 5te ds. J Gothenborg afsynges der saaledes Te Deum i alle Stadens Kirker (hvilket ogsaa er anordnet i Stokholm), hvorhen Autoriteterne begive sig i Procession; om Aftenen afholdes et stort Subscriptions bal. Om Mandag Aften illumineres Casernen og forpleies Tropperne paa Götha Artilleriregiments Officerers Bekostning, hvorefter Biskoppen giver et Bal. Det store Balsom Stockholms Borgerskab gav i Anledning af Kongens Jubilæum, skal saaledes have ryddet Forraadet af Fløiel og Silke, at nye Varer maae indforskrives ved første aabne Vande. Nogle af Stockholms Blade have klaget over, at der til dette Bal var indbudet saa mange yngre Officerer, men kun saa ældre civile Embedsmænd, hvortil Aftonbladet svarer, at Borgerne nok vide, hvem deres Koner og Døttre helst ville dandse med.
Aalborg Stiftstidende, 1843-02-11
J Christiania var den 1ste de, berammet Auction over ikke færre end 49 for resterende Skatter udlagte Gaarde i og ved Christiania.
Aalborg Stiftstidende, 1843-02-11
J disse Dage døde i London Hr. Hylton Jollie, et at de ældste Medlemmer af Underhuset, i hvilket han i 40 Aar havde repræsenteret den samme Flekke. Allerede tidligt traadte han i Krigstjenesten og gjorde Feldttogene med imod den franske Republik, blandt andet ogsaa i Ægypten. Han nedstammede fra en meget gammel Slægt, saa gammel, at nogle af hans Godser i Skotland have været i hans Families Besiddelse i allerede over 1000 Aar, og uafbrudt Arvefølge er gaaet i Arv til ham. Han var af den Formening, at dette gjaldt noget meer end et Baroni, man opnaaede ved et temporairt Ministeriums Gunst, og ansaae Barontitelen, som Grev Liverpool i sin Tid tilbød ham, som en Fornærmelse.
Aalborg Stiftstidende, 1843-02-11
De stakkels Skomageres sidste gode Time synes nu ogsaa at have slaaet, i vor paa Opfindelser saa rige Tidsalder. Emanuel Stollwit i Edingborg har nemlig opfundet en Maskine, der fabrikerer baade Støvler og Skoe, og det ligesaavel af Læder som af Klæde eller andet Tøi. Rigtignok skal dette paa Masken forfærdigede Fodtøi endnu ikke have den snilde Facon, som Skomageren kan give det, og bruges desaarsag kun af simple Folk; men Hr. Stoll wit smigrer sig med, snart at kunne forbedre sin Opfindelse i den Grad, at han kan forfærdige elegante Herre-Stovler og Balskoe. J Prisen er hans Fødtøi allerede to Trediedele billigere, end andet. En Skomaskine leverer daglig 30 Par, en Støvlemaskine 12 Par. Hr. Stallwit har taget Patent paa sin Opfindelse.
Aalborg Stiftstidende, 1843-02-11
Fædrelandet. Kjøbenhavn, den 6te Februar. Vi have tidligere berettet, at de i Rom værende Danske, Normænd og Svenske, som sædvanligt, have feiret Julen sammen. Vi tilføie efter svenske Aviser, at Juleaften høitidligholdtes i Thorvaldsens Bopæl, hvilken han uagtet sin Fraværelse havde indrømmet til dette Brug, samt at Julegrøden blev frem baaren af den bekjendte svenske Kunster Fogelberg, som det ældste og ypperste Medlem af Kunstnersamfundet; dette Hverv har tidligere stedse været Thorvaldsens. Jblandt de Nærværende var ogsaa Mamsel Emilie Høgevist.
Aalborg Stiftstidende, 1843-02-11
Den afdøde Prinds Emil af Augustenborg efterlader sig et hæderligt Eftermæke som en dannet, elskværdig og godmodig Mand. Hans efterladte Søstre tabe i ham en kjærlig Broder, som deelte meer end Brobernavnet med dem, der foruden en høist ubetydelig Apanage – efter Sigende 400 Rbd. hver - ingen Formue eie. (Den afdøde Prindses Fader var gift med en Frøken Skeel, Søster til den afdøde Stamherre til Birkelse, og var saaledes kjødelig Cousin til nuværende Kammerherre Skeel til Birkelse.)
Aalborg Stiftstidende, 1843-02-11
Det var i mange Aar – siger Grundtvig i sin sidste Piece om Lorenzen og Danskheden – min føde og stærke Drøm, at vor landsfaderlige Regjering vilde gjøre et Kjæmpeskridt ved at overlade Danskheden Akademiet i Soer, som længe var til ingen Nytte, og kunde, Danske den belliget, gjøre baade Kongen og Folket udødelige; men ligesom Alderen daglig minder mig om, at hvad jeg skal være med at gjøre, maa gjøres snart, saaledes skal vist Efterslægten sande, at nu var Øieblikket til at oplive Danskheden, hvad enten det saa gribes eller forsømmes. Skeer det Sidste, som Gud forbyde, min Skyld maa det dog ikke være; derfor, Alt hvad jeg mægter, det vil jeg, i Forbindelse og Forening med Dannemænd af alle Farver gjerne bidrage til enhver Indretning, stor eller liden, som har til Øiemed at gjøre Ungdommen levende bekjendt og kjærlig igaaet med Fædreneland og Modersmaal, og med Alt hvad der hører til at gjøre dem begge virksomme, ærede og glædelige, og det Samme maae de nu Alle. Hver og Een, som har glødet for gamle Danmark. - Op, Dannemænd, lad os skaffe Dannemark en ægte Dansk Høiskole. Da faae de Skam, som flytte Skjel; da faae de Ære, som avlede os, og da visner ei Modersmaalet, som Markens Blomst, men varer, som Fuglefangen, mens Bøgen er grøn og Bølgen blaa Jgaar Aftes gaves paa Cirque Gautier en stor Forestilling til Benefice for Komikeren Hr. Baptiste Gautier. Som Liniedandser optraadte foruden Hr. Bono, der vistnok er den første Liniedandser vi have seet her i Staden, ogsaa den gamle D. Gautier i Costume som Amagerbonde, og ligesom man maatte beundre den overordentlige Fasthed og Sikkerhed, hvormed denne, saavidt vi vide, 6-aarige Mand producerede sig paa Linien, saaledes maatte man senere for hauses over den Lethed, hvormed en Olding med hans svære Legemsbygning senere deeltog med de Yngte i Udførelsen af Trambolinspring. (Dag.)
Aalborg Stiftstidende, 1843-02-11
Jfølge de seneste tydske Aviser skal der i Slutningen af dette Aars Sommer finde en Øvelses- eller Lystleir Sted i det Hannoveranske af det tydske Forbunds 10de Armeecorps, i hvilken Anledning vor Stats Forbundscontingent, der henhører under bemeldte Corps, saaledes vil blive mobiliseret.
Aalborg Stiftstidende, 1843-02-11
Det er vistnok længere Tid siden, at en Jordefærd har vakt en saa dyb og almindelig Deeltagelse, som den, der fandt Sted i Odense den 6te ds., da en elskelig Danneqvinde (Mad. Rammeskow, der tillige var høist lykkelig Hustru og Moder, stædedes til Hvile, bortreven fra Alt, hvad hun saa høit havde elsket paa Jorden, fra en næsten fortvivlet Huusbond og fra 5 smaae Børn, hvoraf det yngste blev døbt i St. Knuds Kirke samme Formiddag, da Hs. H. Stiftsprovsten, selv synligen dybt bevæget, holdt en gribende Ligtale over den Hedengangnes Baare. Denne skjærende Contrast imellem det begyndende og det tilendebragte Liv maatte nødvendigviis ryste Enhver af det høist talrige Følge, der havde indfundet sig uindbudne. (Hemp. Av.)J. Maribo vare flere Tallotteri=Spillere begunstigede ved sidste Trækning, hvilket foranledigede, at Collectionen der havde meget travlt den 2den ds. med at expedere gamle og nye Spillelysne, som dog nok havde gjort bedre i at beholde deres Penge end, hvad naturligviis bliver Tilfældet for Mængden, at give dem bort paa en Tid, da mange af Giverne, vist allerede næste Dag, om ikke tidligere, savnede Gaven. (Loll. P.)